kalawakan. Nadid, hiniwalay na i dinom 
a edse ta disalad na kalawakana, sakay 
ta dinom a edse ta ontok na kalawakana.- 
Ey maari den. 

I kalawakana, ey nginahinan na Dios 8 
a langet . Ey apon den nadid na ikaduwa 
a aldew. 

Nadid, ey gagabi den na ikatelo a 
aldew. Ey kinagi na Dios, a "papisanen 9 
ko i dinom ta sahok na langita ta esa a 
lugar, a monda bumeswal den i lutaa a 
mumade. Ey maari den. 

Ey tu memade, ey nginahinan na Dios 10 
a luta . Ey tu dinom a napisan, ey ngi- 
nahinan na a diget . Ey net a den na Dios, 
a mahusay. 

Nadid t kinagi na Dios a "patobwan 11 
ko den ta lam on i lutaa. Pati halaman a 
te bukel, sakay kayo a te bunga, ey pa- 

tubun ko* Te bukel be tu bunga no kayo. f! 
Ey maari den. 

Ey nagtubu den tu lamon ta luta t 12 
sakay tu halaman, sakay du kayo a kala- 
kalase tu bunga a te manga bukel. Ey ne- 
ta den side na Dios, a mahusay. Ey apon 13 
den nadid na ikatelo a aldew. 

Nadid, ey gagabi den na ikaepat a 
aldew. Ey kinagi na Dios a "magimet ek 14 
ta tanglaw ta langet a kalakalase, monda 
paibaen i aldew ta kelep. Monda te tan- 
da. Monda mahati i panahun a te aldo, te 
taon. Pademlagen ko side," kagi na, "a 15 
monda te tanglaw i dibo na mundua." Ey 
maari den. 

Ginimet na Dios i eduwa a dedekel a 16 
tanglaw. Tu dikel a tanglaw ey mayor ta 
aldo* ey tu ketihek ey mayor ta kelep. 
Ginamet na be i biton, Ey niedton side 17 

na Mos ta lang&t, monda mataiiglawan i 
dibo na luta; mayor side ta aide ey ta 18 
kelep. Niedton na be sa side monda pa- 
ibaen i demlag ey ta diklem, Ey neta 
den side na Dios, a mahusay. Ey apon 19 
den nadid na ikaepat a aldew. 

Nadid, ey gagabi den na ikalima a 
aldew. Ey kinagi na Dios a ff pakadun ko 20 
i ikan ta diget. Paegbehen ko be du ma- 
nok ta dibo na lutaa." 

Ey ginimet den na Dios du dedekel a 21 
ikan ta digit a. Sakay ginimet na be du 
kalakalase a hayup a megiyan ta lutaa* 
Ginimet na du edse ta digita, a meadu a 
kalase. Sakay ginimet na be du kalakala- 
se a man ok. Ey neta na side, a mahusay 
den. 

Ey hinusay side na Bios, a kinagi 22 
na a "magenak kam monda kumadu kam. Mon- 



da maskiahe a diget ey te ikan. Ey mag- 
pakadu be i manok ta lutaa." Ey apon 23 
den nadid na ikalima a aldew. 

Nadid, ey gagabi den na ikaenem a 
aldew. Ey kinagi na Dios, a "magimet ek 24- 
ta lutaa ta kalakalase a hayup. Depog, 
sakay sarisari a ulag, ey gemten ko*" 
Ey ginimet na i meadu a kalase a te bu- 
hay. Ey maari den. Ey ginimet den na- 25 
did na Dios i kalakalase a hayup, sakay 
depog, sakay du etanan a menaktak ta lu- 
taa. Ey neta na den side, a mahusay. 

Nadid, kinagi na Dios a "gemten ko 26 
i tolay a kapareho ko. Side i amua na 
etanan a edse ta mundua. Amo side na 
ikan, sakay manok. Amo be side na depog, 
sakay du etanan a menaktak ta lutaa." Ey 27 
linalang den nadid na Dios i tolay a ka- 
pareho na. Nagimet den ta lelake ey ;ta 



bebe. Ey hinusay side na Dios, a kinagi 28 
na a "magenak kam, monda kumadu kam, 
monda i etanan a- mundu ey te tolay. Su- 
pilen moy du edse ta mundua. Amo kam na 
ikan ey ta man ok, ey ta etanan a megiyan 
ta mundua. " 

Ey kinagi na Dios, a "entan moy, 29 
niated ko dikam i halaman a etanan ta 
mundu. Pati du kayo a te bunga, ey ni- 
ated ko 'dikam. Seina i pagkain moya. £y 30 
du halaman sakay du kayo, ey pagkain na 
hayup ta mundua. Pati du man ok sakay du 
ulag, ey pagkain ko side ta halaman. Du 
etanan a te buhay, ey iated ko dide i 
manga bunga a pagkain de. ff Ey maari den. 

Dyneta den na Dios tu etanan a gi- 31 
nimet na, a mahusay den. Ey apon den na- 
did na ikaenem a aldew. 



Nad id, ey gagabi den na ikapitu a 
aldew. Nadidy ginimet den na Diosa i 2:1 
mundua, sakay ta langita, sakay ta eta- 
nan a lasen na. To ikapitu a aldew, ey 2 
natapos den i Dios a nagtarabaho. Ey 
inumimang den siya to ikapitu a aldew. 
Ey pinuri na i ikapitu a aldew, sakay 3 
nipangilin na, da natapos den siya a na- 
gimet, sakay inumimang den. 



Nagbulibuli Tu Biklat Ni Eba 

Genesis 3 :l-24 

Nadid, i biklata, ey masiyadu a 
mengdaya# Ta etanan a ginamet na Dios a 
hayup, ey siya i mengdaya* Siya, ey ki- 
nagi na to bebe, a "anya i iyutusa dikam 
na Dios? Ewan kam wade mekepengan ta 
etanan a bunga na kayo ta talonae?" 

M Ewan," kagi no bebe, "kekanen me a 

etanan. Basta isesa san i ewan naa dika- 
me ipakan. Kinagi na Dios dikame a diyan 
me kanen i bunga na kayo ta belog na ta- 
lonae. Maski pengabil me, ey ewan me 
makbilan, da mate kame, " kinagi no bebe . 

Ey kinagi no biklat to bebe, a 
"ewan! Ewan kam mate. Bagay mapospusan 
na Dios a kanen moy i bunga na, ey uma- 
heg kam den diya, a te isip kam den. 
Mapospusan moy den i mahusay ey ta me- 
dukes." 

Nadid, inange inentan no bebe i 
kayua, Ey neta na a kamahalan. T.e. ka- 
mahalan na a bunga. Ey gustu na ngani 
be monda te isip be siya koman i Dios. 
Ey kempes na tu bunga na, sakay kinan 
na. Ey inatdinan na be tu asawa na, ey 
kinan na be. 

Nadid, te isip ngani den side. Na- 



4 
5 



pospusan de a uba side. Ey inalap de den 
tu don no kayo a diniget de a pinagkenan 

de. 

Ey to apon den, ey nabati de i Dios 8 
a meglakad to talon, ey linumiso side 
diya ta gihek. 

Ey dinulawan side na Panginoon, a 9. 
kinagi na a rf ahe kam den? ?f 

Ey kinagi no lelake a !f nabati ta ka 10 
ta talon, ey meganteng ek da uba ek. 
Eanya linumiso ek. !? 

"Ey bakit tukoy mo," kagi na Dios, 11 
ff a uba ka? Ti esiya i negkagia diko? 
Kinan mo wade i bunga na kayua? Bakit? 
Isip ko nibilin ko dikam a diyan moy 
kekanen. n 

Ey kinagi no lelake a "tu bebe a 12 
niated mo diyaken, siya i nangalapa ta 
bunga na kayua, a namakan diyaken." 

Nadid, kinagi na Dios to bebe, a 13 
"bakit? Axija. ginamet mua? n 

Ey kinagi no bebe, a "nagbulibuli 
diyaken tu biklat, a kinagi na a kanen 
ko, ey kinan ko. rr 

Ey kinagi na Panginoon to biklat, a 14 
"isumpa ta ka ta etanan a hayup dahilan 
to ginamet mo. Sapul nadid ipaglakad mua 
ey na tiyan mua a umulos ka. Pagkain 
mua ey alikabuk." Kinagi na to biklat, 1.5 
a "pagkalingaen ta kam ta bebeae, sakay 
du anak moy. Tu anak na,. ey balbalen na 
i ulo mua, ey siko man, ey kagiten mo tu 
bulong na san. 

Ey kinagi na Dios to bebe, a "paka- 16 
dun ko a tahod i saket mo eng magenak 
ka. Paghirapen ta ka eng magenak ka. 
Sundin mo tu utus na asawa mua, da siya 
i panginoon mo. 

Ey kinagi na Dios to lelake , a isip 17 
ko kinagi ko dikam a diyan kam mengan ta 
bunga na kayoae. Ity bakit naniwala ka 
ta asawa mua? Kanya sapul nadid isumpa 
den i luta, dahil to ginamet mo* Masiya- 
du nadid i tarabaho moya da mehirap den 
i ketubu na halaman. Meset nadid i luta, 18 
ey ta meahapay. I kanen mo dena ey ha- 
laman ta luwas. Hanggan mate kam, ey 19 
meghirap kam a magahayok ; ta kabuhayan 
moy. Eng mate kam, ey is oil kam ta luta 
a mahunot, <fe gebwat i begi moy ta luta.," 

Nadid t nginahinan no lelake tu asawa 20 
na ta Eba , da apo siya na tolay ta mun- 
dua. Ey tu Panginoon, ey ginamet ,na tu 21 
badu ta kulet no hayup, a badu de Adan a 
p asawa* 

Ey kinagi na Dios a "umaheg den i 22 
tolay dikitam, a papospusan de den i ma- 

husay ey ta medukes. Paibuten ko side 
ta eye a talon. Makay magkepes be side 
ta bung a na kayo a makabuhay. 1 ' 

Ey pinaibut na de Adan a pasawa ta 
taluna na Iden, ey pagtarabahon na side. 
To pengiluwas dide na Dios, ey niwahak 
na ta sikatari na Iden du anghel a beban- 
tayan de i dilan a tamo ta kayo a maka- 
buhay. Te sondang side a koman i dingat 
no apoy, a iyepihit-pihit de to dilan. 

